Downloaded from YTS.BZ
Official YIFY movies site: YTS.BZ
(UNTOLD)
- เห็นอะไรไหมครับ - ครับ
- เตรียมเดินกล้อง - เห็นอะไรบ้างครับ
แชมเปียนส์ลีกนัดชิงชนะเลิศที่อิสตันบูล
ปี 2005
เกมกําลังจะเริ่มขึ้นแล้วครับ
ลิเวอร์พูลกับเอซี มิลาน
แค่ดูผมยังตื่นเต้นเลย
ตอนเริ่มฤดูกาลนี้ ไม่มีใครมองว่าลิเวอร์พูลจะมีโอกาสเลยครับ
ถ้ามีใครมาบอกผม
ว่าเราจะเข้าชิงชนะเลิศแชมเปียนส์ลีก
ผมคงคิดว่าคุณเป็นบ้า
เราเป็นทีมที่ธรรมดามากๆ
แต่เราได้อยู่บนเส้นทางมหัศจรรย์ที่เราไม่คาดคิด
แล้วเราก็ไปถึงอิสตันบูล
ลิเวอร์พูลมายืนอยู่หน้าประตูประวัติศาสตร์
แต่ต้องเผชิญกับทีมมิลานรวมดารา
ว้าว นั่นแหละสิ่งที่เราต้องเจอ
นักเตะทุกคนอยู่ระดับโลก
ฟังเสียงบรรยากาศสิครับ
แฟนๆ จะส่งเสียงเชียร์กันลั่นในคืนนี้แน่นอน
เรารู้สึกได้ถึงความคาดหวังของแฟนๆ ลิเวอร์พูล
เราแบกรับน้ําหนักไว้บนบ่า จากคนทั้งเมือง
ที่รอนัดชิงชนะเลิศนัดนั้นมานานมาก
คืนนี้คือโอกาสจะชดเชยเวลาที่สูญเสียไป
ยี่สิบเอ็ดปีที่รอถ้วยแชมป์รายการใหญ่นี้
ยิ่งใกล้เวลาเริ่มเกม
เราก็ยิ่งเชื่อมั่นว่าเราชนะได้
เรารู้ว่านี่คือโอกาสที่เราจะสร้างประวัติศาสตร์
เข้าไปแล้วครับ
มิลานนํา 2-0 ครับ
แล้วก็เป็น 3-0 ครับ
เกมใหญ่ที่สุดในชีวิต
กําลังกลายเป็น...
ฝันร้ายครั้งใหญ่ที่สุดในชีวิต
นัดนี้อาจจะเป็นความพ่ายแพ้ ขาดลอยที่สุดในนัดชิงชนะเลิศแชมเปียนส์ลีก
คนละชั้นกันเลยครับ คนละชั้นแบบเทียบกันไม่ได้
โดนนํา 3-0 เกมจบแล้ว
แล้วก็เป่านกหวีดหมดเวลาครึ่งแรกครับ
นั่นคือจุดที่ผมรู้สึกตกต่ําที่สุดในฐานะนักฟุตบอล
เรากําลังจะสร้างประวัติศาสตร์ ในทางที่ผิดไปหมด
ย่ําแย่สุดๆ ครับ สําหรับลิเวอร์พูล
สติไม่อยู่กับเนื้อกับตัวกันเลย
อับอายขายหน้าจริงๆ
คุณต้องเข้าห้องแต่งตัว แล้วจัดการทุกอย่างให้ได้
หมดโอกาสจริงๆ ครับ สําหรับลิเวอร์พูล
ลิเวอร์พูลต้องใช้ปาฏิหาริย์แล้วครับ
หลังจากคืนนั้น
ไม่ว่าผมจะไปที่ไหนในโลก
ก็ต้องมีคนถามเสมอว่าเกิดอะไรขึ้นตอนพักครึ่ง
คําถามที่ผมเจอประจําคือ "เกิดอะไรขึ้นตอนพักครึ่ง"
ผมยังพยายามหาคําตอบอยู่เลย
ตอนที่เราไม่คาดคิดเลยสักนิดนี่แหละครับ
(Untold UK: ลิเวอร์พูลและคืนปาฏิหาริย์ในอิสตันบูล)
(ลิเวอร์พูล)
สิ่งที่ผมสังเกตในสารคดีหลายๆ เรื่องคือช่วงนี้
ช่วงที่ทุกอย่างเงียบ จะมีการถ่ายช็อตซูมเข้า
ตอนที่รอคําถามแรกนี่แหละ
ตอนครุ่นคิด
ช่วยกล่าวอะไรหน่อยครับ เจมี
ลิเวอร์พูล อิสตันบูล เอซี มิลาน เน็ตฟลิกซ์ หนังฟอร์มยักษ์
สุดยอด จบได้สวยมาก
คุณจะเริ่มเล่าเรื่องจากจุดไหนครับ เจมี
สําหรับผม
เรื่องราวนี้เริ่มต้นห่างจากลิเวอร์พูลไปไกลมาก
ในฤดูร้อนปี 2004
ที่โปรตุเกส
ที่ลิสบอนคืนนี้ รถบัสทีมชาติอังกฤษได้พานักเตะ
ไปยังโรงแรมบนเนินเขาที่มีการคุ้มกันแน่นหนา
ซึ่งพวกเขาหวังว่าจะได้อยู่ที่นั่น จนถึงต้นเดือนกรกฎาคม
(อังกฤษ)
ตอนนั้นมีฟุตบอลชิงแชมป์แห่งชาติยุโรป
ผมไปที่นั่นกับทีมชาติอังกฤษ
พร้อมกับไมเคิล โอเวน และสตีเวน เจอร์ราร์ดจากลิเวอร์พูล
ถึงเราจะไปกับทีมชาติอังกฤษ
พวกเราสามคนก็คิดเรื่องลิเวอร์พูลเยอะมาก
- ก้าวมาข้างหน้าหน่อยครับ เจมี - ครับ
ผมรู้สึกว่ามันยากที่จะเลิกคิดเรื่องสโมสร
มองตรงมาที่เลนส์นะครับ
เจมี คาร์ราเกอร์ กองหลัง
นั่นอาจเป็นเหตุผลหนึ่ง ที่ทีมชาติอังกฤษไม่เคยประสบความสําเร็จ
สตีเวน เจอร์ราร์ด กองกลาง
- นั่งสบายดีไหมครับ สตีเวน - ครับ สบายดี
นั่งไปสักพักคงปวดบั้นท้าย แต่ตอนนี้โอเคอยู่
ช่วยมองตรงมาที่เลนส์นะครับ แล้วพูดว่า "ไมเคิล โอเวน กองหน้า"
- หันไปทางไหน หน้าตรงเลยนะ - หันมาหาผม ใช่ครับ
เราสามคนอยู่ลิเวอร์พูลกันมาตั้งแต่ตัวแค่นี้
บางคนก็บอกว่าผมไม่ค่อยโตขึ้นเท่าไหร่
สโมสรฟุตบอลลิเวอร์พูลอยู่ในสายเลือดเรา
นี่ที่นอนผม ห้องฝั่งนี้เป็นของผม
ผมเก็บโปสเตอร์ไว้ย้ําเตือนตัวเองถึงลิเวอร์พูล
เรายอมตายเพื่อสโมสรฟุตบอลลิเวอร์พูล
คุณมาลิเวอร์พูลเมื่อไหร่ มาที่นี่ครั้งแรกเมื่อไหร่ครับ
ตอนนั้นผมเก้าหรือสิบขวบเอง
คุณอยากใส่เสื้อเบอร์อะไรที่สโมสรนี้ ถ้าได้โอกาสในสโมสร ตอนที่เข้าทีมได้
เบอร์แปดครับ
มันมีบางอย่างที่พิเศษและแตกต่าง ถ้าเราไต่เต้าขึ้นมาจากเยาวชน
ความผูกพันจะมากกว่าอย่างชัดเจน
ความรู้สึกจงรักภักดีจะสูงกว่า เราจะยิ่งอยากเล่นให้ดีเพื่อสโมสร
สโมสรฟุตบอลลิเวอร์พูล คือความรักและความหลงใหลของผม
สโมสรเป็นชีวิตจิตใจของเรา เรารักมัน ฝันถึงมัน
ที่โปรตุเกส เกิดความไม่แน่นอนเล็กๆ ในหมู่นักเตะลิเวอร์พูล
ผู้จัดการทีมเราถูกไล่ออก
ผู้จัดการทีมลิเวอร์พูลออกไปแล้ว
หลังจากคุมทีมมาหกฤดูกาล
ผู้จัดการทีมลิเวอร์พูลได้ออกจากสโมสรแล้ว
ผู้จัดการทีมคนแรก ที่ถูกสโมสรไล่ออก นับตั้งแต่ปี 1959
ตอนผมยังเด็ก ลิเวอร์พูลเป็นหนึ่งในทีมชั้นยอดของยุโรป
ยูโรเปียนคัพสี่สมัย
ลิเวอร์พูลคว้าแชมป์ยุโรปสมัยที่สี่
เราตกจากจุดนั้นมาไกลมาก
เราแข่งขันกับทีมชั้นยอดไม่ได้
จ่ายตัดเข้ามา แล้วก็ทําเข้าประตูตัวเองครับ หงส์แดงสิ้นหวังแล้ว
ฟอร์มในลีกก็ธรรมดา ฟอร์มในบอลถ้วยก็ธรรมดา
รูปเกมก็ไม่ค่อยดีเท่าไหร่
หลุดไปไกลเลยครับ
เข้าไปแล้วครับ ขายหน้าเลยครับ สําหรับลิเวอร์พูล
ในทีมมีนักเตะบางคนที่คุณคิดว่า
"ถ้าลิเวอร์พูลจะคว้าถ้วยแชมป์ ก็จะต้องเปลี่ยนนักเตะคนนั้นออก"
เรารู้สึกหงุดหงิดที่ไม่ชนะ
สตีเวน เจอร์ราร์ดโดนใบแดงครับ
เป็นการเข้าปะทะที่...
อาจจะบ่งบอกถึงความหงุดหงิดของเขา
ทุกคนก็คงรู้สึกถึงความหงุดหงิด
เราถอยหลังเข้าคลอง จะทํายังไงไม่ให้ตกต่ําไปกว่านี้
ผมโตมากับยุคที่ลิเวอร์พูลครองความยิ่งใหญ่
พวกเขาจะกลับมาแข่งขัน ในระดับสุดยอดได้อีกหรือไม่
ไม่ ไม่มีโอกาสเลย
ฉันขยะแขยงสุดๆ
บ่ายนี้ฉันร้องไห้
คติของลิเวอร์พูลเมื่อก่อนคือ "ที่หนึ่งดีที่สุด ที่สองไม่มีความหมาย"
ฉันคิดจริงๆ ว่า จะต้องมีวิธีคิดใหม่ๆ เกิดขึ้นที่แอนฟิลด์
สําหรับนักเตะลิเวอร์พูล ในแคมป์ฝึกซ้อมทีมชาติอังกฤษ
การถูกไล่ออกจากถิ่นแอนฟิลด์ของผู้จัดการทีม เป็นเรื่องรบกวนสมาธิอย่างมาก
นี่คือหัวข้อสนทนา
ในหมู่นักเตะลิเวอร์พูลในทีมชาติอังกฤษวันนี้
ผมไปทัวร์นาเมนต์นั้น ด้วยความหวังว่าจะกลบเสียงวิจารณ์
แล้วโฟกัสกับทีมชาติอังกฤษ แต่มันเป็นไปไม่ได้เลย
อยู่ดีๆ เราก็ได้ฟังข่าวว่า มีการแต่งตั้งผู้จัดการทีมคนใหม่
มันก็มีความตื่นเต้นอยู่
"อยากรู้จังว่าผู้จัดการคนใหม่จะเป็นยังไง"
แต่ก็สงสัย "สโมสรจะไปทางไหน"
หนังสือพิมพ์ฉบับเช้าในลิเวอร์พูล มีคําถามที่ทุกคนอยากถาม
"ใครจะมาคุมถิ่นแอนฟิลด์เป็นคนต่อไป"
เรามีความยินดีอย่างยิ่งที่ได้ประกาศว่า ราฟาเอล เบนิเตซมาร่วมงานกับเราวันนี้
ในตําแหน่งผู้จัดการทีม ด้วยสัญญาห้าปี
ที่สโมสร
มันก็มีคนรู้สึกว่าเราหลงทางไปแล้ว
เราต้องทําการเปลี่ยนแปลง และจุดเริ่มต้นที่ชัดเจนที่สุด
ก็คือการหาใครสักคน
ที่มีประวัติคว้าแชมป์รายการใหญ่ในยุโรป
เขามีประวัติที่โดดเด่น
แชมป์ลีกสเปนสองสมัยในสามปี ผมว่ามันบ่งบอกชัดเจนอยู่แล้ว
ซินญอร์เบนิเตซ ยินดีต้อนรับสู่แอนฟิลด์
- ขอบคุณครับ - ยินดีด้วย
สําคัญแค่ไหนครับ สําหรับการรั้งตัว
นักเตะชั้นยอดในทีมลิเวอร์พูล ที่มีอยู่ในทีม ณ ตอนนี้
เพราะตอนนั้นเราตกต่ํา ผมกังวลจริงๆ ว่า
เราจะเสียไมเคิล โอเวน กับสตีเวน เจอร์ราร์ดไป
ซึ่งเป็นนักเตะที่เก่งที่สุดในสโมสร ด้วยผลงานชัดเจน
สตีเวนเป็นกัปตันทีม
เจอร์ราร์ด ยิงสวยครับ
นี่คือนักเตะชั้นเยี่ยมจริงๆ
หัวใจแกร่ง ความทุ่มเทยอดเยี่ยม
สตีเวน เจอร์ราร์ด
ยิงลูกนี้น่าลุ้นครับ เป็นประตูที่สวยงามโดยเจอร์ราร์ด
เป็นตัวแทนที่แสดงถึงความเป็นลิเวอร์พูล
โอเวน ยังทรงตัวดีครับ
เจอร์ราร์ด สามลูกแล้วครับ ลิเวอร์พูล ไมเคิล โอเวนเป็นศูนย์กลางของเกมเลย
ไมเคิลก็เป็นนักเตะดาวเด่น
นักเตะยอดเยี่ยมประจําปียุโรป
เขามีความเร็วสูง จบสกอร์ได้ยอดเยี่ยม
คนแรกเอาไม่อยู่ คนที่สองก็ไม่อยู่ สุดยอดครับ
สวยจริงๆ ลูกนี้
ไมเคิล โอเวน เครื่องจักรถล่มประตู
ถ้าเราจะกลับไปคว้าชัยชนะ
เราก็มองสองคนนี้เป็นหัวใจของทีม
เจอร์ราร์ด
ลูกนี้สุดยอดครับ ทึ่งไปเลย
คู่หูเจอร์ราร์ด-โอเวนประสานงานอีกครั้ง
การอยู่ต่อของพวกเขา สําคัญต่อแผนการทําทีมแค่ไหนครับ
ผมอยากคุยกับพวกเขาก่อน เรื่องที่ผมคิดไว้
- โอเคนะครับ ขอบคุณมากครับ - ขอบคุณมากครับ ขอบคุณครับ
งานแรกของราฟา
คือไปโปรตุเกส เพื่อกล่อมให้นักเตะตัวสําคัญอยู่ต่อ
ถ้าสโมสรจะรักษาดาวดังเอาไว้ได้ในอนาคต
ทีมจะต้องเริ่มชนะ และชนะไปเรื่อยๆ
เพื่อไปแข่งขันในระดับสูงที่สุด
การได้พบผู้จัดการทีม คนใหม่ของลิเวอร์พูลก็สําคัญสําหรับผม
แต่ที่สําคัญกว่า
คือราฟา เบนิเตซจะไปเข้าพบ สตีเวน เจอร์ราร์ดกับไมเคิล โอเวน
พวกเขาผิดหวังมากกับสิ่งที่เกิดขึ้นในสโมสร
ความคิดผมนะ อาชีพนักฟุตบอลมีครั้งเดียว
ผมอาจจะต้องคิดถึงทางเลือกอื่น
เพื่อให้อาชีพของผมคุ้มค่าที่สุด
นักเตะอังกฤษมาคุยกับผมนะ "ย้ายมาทีมเราสิ"
มีคนมาเคาะประตูห้องโรงแรมผม "ทําไมไม่ย้ายมาทีมเราล่ะ"
ความคิดผมนะ
"ผมหวังว่าผู้จัดการคนนี้ จะพูดคําที่สองคนนั้นอยากฟังได้"
- ภาษาสเปนหรืออังกฤษดีครับ - อันไหนก็ได้ ที่เป็นธรรมชาติ
พร้อมนะครับ
โอเค
เสียงพร้อม ท่านั่งพร้อม คําถามพร้อมไหม
(ราฟา เบนิเตซ อดีตผู้จัดการทีมลิเวอร์พูล)
เราทราบมาว่าเขาจะมาแนะนําตัว
เขาอยากมาทักทาย ทําความคุ้นเคย
ทันใดนั้น เราก็เข้าไปในห้องหนึ่ง
ผมคาดหวังว่าจะคุยกันประมาณ...
เราเป็นนักเตะที่เก่งแค่ไหน
เราจะสร้างทีมโดยมีพวกเขาเป็นศูนย์กลางยังไง
แต่มันตรงกันข้ามเลย
- ถ่ายอยู่หรือเปล่าครับ - ใช่
ครับ ทีนี้ฟังผมนะ
เขาย้ายตําแหน่งสตีวี่ไปมาบนกระดาน
เขาเน้นที่ผมเลย ในทางแท็กติก "ฉันไม่เอาแบบนี้ ไม่เอาแบบนั้น"
"จุดนี้เป็นปัญหา นายต้องแก้จุดนี้"
"นายวิ่งไปมาเยอะเกินไป"
"นายลงเล่นในทีมนี้ไม่ได้ ถ้าเราไม่เชื่อใจนาย" วันนั้นเครียดเลย
ผมจําได้ว่าราฟา เบนิเตซพูดกับไมเคิลว่า
"นายต้องหัดกลับตัวไปกับบอลให้ไวขึ้น"
ให้ตายเถอะ ไม่เคยมีใคร พูดแบบนั้นกับผมมาก่อนเลยสักคน
ผมแบบ...
นั่นน่าจะเป็นสิ่งที่ ผมทําได้ดีที่สุดในโลกแล้ว ณ ตอนนั้น
ผมคิดเลย "ไม่นะ"
ผมว่ามันไม่น่าใช่สิ่งที่เขาอยากฟัง
ตอนนั้นเราก็เริ่มคิดว่า
"นี่มันไม่เหมือนที่คิด"
ไม่เหมือนที่คิดเลย
มันรู้สึกแตกต่างจริงๆ
แตกต่างมากๆ
ไปทางลบเลยล่ะ
แล้วผมก็คิดกับตัวเองว่า
"ผมรับรองได้เลย คุณจะต้องการผม ก่อนที่ผมจะต้องการคุณ"
แน่นอนว่าเขา...
ไม่ได้พยายามโน้มน้าวใดๆ
ให้ผมอยู่ต่อเลยก็ว่าได้
คุณคิดว่าการประชุมวันนั้นเป็นยังไง
เรามองออกนะ เวลาคุยกับใคร ว่าเขาพอใจกับสิ่งที่คุยกันหรือเปล่า
ผมว่าก็ดีนะ พวกเขาก็พอใจแหละ
กองหน้าลิเวอร์พูล ไมเคิล โอเวน
กําลังจะย้ายไปเรอัล มาดริดในสเปน
นักเตะที่เคยได้ชื่อว่าเด็กมหัศจรรย์ของลิเวอร์พูล
ย้ายออกจากสโมสรที่เขาเข้ามาเมื่ออายุ 11
อรุณสวัสดิ์ครับ ทุกคน
ผมอยากจะขอขอบคุณเป็นพิเศษ
ที่มอบโอกาสนี้ให้ผมได้เล่นกับทีมที่เก่งที่สุดในโลก
ขอบคุณมากครับ
ผมจําได้ว่าจริงๆ ผมก็พูดไม่ค่อยออกว่า
"ใช่ ผมอยากย้าย"
เพราะแน่นอน ผมอยู่ลิเวอร์พูลมาทั้งชีวิต
แต่ผมก็คิดว่าผมควรย้าย
เรอัล มาดริดเป็นทีมที่ ประสบความสําเร็จมากที่สุดในยุโรป
และผมคิดว่าคนส่วนใหญ่
คงจะถูกหลอกล่อด้วยโอกาสคว้าถ้วยแชมป์
ข่าวการย้ายทีมของไมเคิล โอเวน เริ่มจะสะเทือนใจแฟนๆ ที่แอนฟิลด์แล้ว
นี่คือจุดจบของยุคสมัยจริงๆ
ตลอด 13 ปีมานี้ ไมเคิล โอเวน ได้เป็นดาวจรัสแสงจากที่...
สนามฟุตบอลสุดโด่งดังแห่งนี้
เราจะทํายังไงกันดี
ฉันว่าสุดท้ายแล้ว ทีมเราก็ยังดีไม่พอ
เราดูจะถอยหลังเข้าคลอง
ข่าวนี้คงเจ็บปวดอย่างยิ่งครับ
ทั้งสําหรับกองเชียร์ลิเวอร์พูล และอดีตเพื่อนร่วมทีมของไมเคิล โอเวน
ผมรู้สึกท้อแท้
ผมเสียใจมาก
ตอนนั้น ใจหนึ่งผมก็เข้าใจ
แต่อีกใจหนึ่งผมก็ไม่ชอบเลย เพราะผมคิดว่า
ถ้าไมเคิลย้ายไป ผมก็ยิ่งห่างจากเป้าหมายที่อยากไปให้ถึง
ผมอยากชนะ ผมอยากให้ลิเวอร์พูล ประสบความสําเร็จเหมือนตอนผมเด็กๆ
(ยินดีต้อนรับสู่เบรุตของแธตเชอร์)
ผมเป็นเด็กยากจนในการเคหะ
ตั้งแต่อายุสอง สาม สี่ขวบ
ผมจะไปเล่นในลานขยะ ไปเตะอะไรก็ได้ที่มันกลมๆ ที่หาเจอ
ถุงเท้าขยํารวมกัน ผลไม้
กลับบ้านก็มีก้อนกรวด แผลถลอก เลือดเต็มตัว
ผมเดินไปโรงเรียนโดยที่คิดว่าผมเป็นนักฟุตบอล
ผมคุยกับตัวเองเรื่องนักฟุตบอล
แล้วผมก็หมกมุ่นกับสโมสรฟุตบอลลิเวอร์พูล อย่างจริงจังและน่ากลัว
ครั้งแรกที่ผมไปทดสอบฝีเท้าที่แอนฟิลด์ ผมอายุหกหรือเจ็ดขวบ
อธิบายไม่ถูกเลย มันยิ่งใหญ่มาก
มันสุดยอดจริงๆ ค่ะ
สัมผัสได้ถึงความรักและความหลงใหล
เลยมาถึงรัช
มันเหมือนยาเสพติดเลย ของดีจริงๆ นั่นคือช่วงเวลาที่ทําให้ผมติดใจ
นั่นไงครับ ถ้วยแชมป์ฤดูกาลนี้ จากแชมป์อังกฤษ ลิเวอร์พูล
มรดกของยูโรเปียนคัพ
ผมเองก็มีความฝันเดียวกันที่อยากทําให้เป็นจริง
แต่พอเราไม่รู้สึกว่ามันจะเป็นไปได้
มันก็ท้อแท้
ทีมชุดนั้นไม่ดีพอที่จะคว้าถ้วยแชมเปียนส์ลีก
ทีมชุดนั้นแข่งขันระดับประเทศยังไม่ได้เลย
มันห่างไกลมาก
นั่นคือเหตุผลที่ไมเคิล โอเวน ย้ายออกจากลิเวอร์พูล
(กรกฎาคม ปี 2004 10 เดือนก่อนการแข่งที่อิสตันบูล)
กลุ่มคนที่เกาะอยู่อย่างน่าหวาดเสียว ด้วยความสนใจ
คือแฟนๆ ลิเวอร์พูลที่ใช้อุปกรณ์ทุกอย่าง เพื่อดูทีมของพวกเขาในสัปดาห์นี้
ขณะที่เหล่านักเตะมารวมตัวกัน เป็นครั้งแรกก่อนเริ่มฤดูกาลใหม่
ตอนเริ่มฤดูกาล 2004 เป็นช่วงปีสุดท้ายในสัญญาของผม
ลิเวอร์พูลคือรักแท้ของผม
ผมอยากอยู่ลิเวอร์พูลให้นานที่สุด
มีใครถ่ายรูปหรือเปล่า
ผมต้องใช้รูปนี้ลงอินสตาแกรมต่อ
ผมอายุ 31 ในช่วงฤดูกาล 2004/05
ผมอยู่ลิเวอร์พูลมาสามปีแล้ว
แต่บางครั้งผมก็เสียสมาธิ
ปล่อยไก่ครับ ดูเด็ค แล้วฟอร์ลันก็ยิงเข้าไป พลาดง่ายๆ เลย
ผมเกลียดตัวเองเพราะเรื่องนั้นนะ
อ่านหนังสือพิมพ์ทีไรก็เจอว่า
โค้ชต้องหาผู้รักษาประตูคนใหม่แน่นอน
(นายด่านใหม่สําคัญที่สุด)
ผมหวังว่าคนจะเข้าใจสําเนียงฝรั่งเศสของผมนะ
ผมอยู่ลิเวอร์พูลมาหลายปี แต่โดยส่วนตัว
ผมติดทีมบ้าง ไม่ติดทีมบ้าง ผมไม่ได้ลงเล่นมากนัก
แต่พอราฟามาถึง มันเหมือนทุกคนเริ่มต้นที่จุดเดียวกัน
ผมเลยคิดว่า "ใช่ โอเค บางทีผมอาจจะได้โอกาสลงเล่น"
ผมอยู่ในระบบของลิเวอร์พูลมา 13 ปีแล้ว
จากที่ผมเคยถูกส่งไปให้ทีมอื่นยืมตัว
อยู่ๆ ก็มีผู้จัดการใหม่เข้ามา ซึ่งผมก็หวังว่าเขาจะอยากมอบ
โอกาสลงเล่นให้กับผม ให้ผมได้แสดงฝีมือว่าผมทําอะไรได้
ผมเป็นนักเตะที่ไม่ค่อยมีใครรู้จัก
ผมลงเล่นให้ทีมสํารองสี่นัด ยิงไปสิบลูก
แต่ก็มีข่าวลือว่าราฟา เบนิเตซติดตามดู
ทีมสํารองหลายเกมอยู่
ผมเลยคิดว่า "ถ้าเขาดูเกมพวกนั้น
ผมก็มีโอกาสจะได้มีส่วนกับทีม"
เวลาผู้จัดการคนใหม่เข้ามา
เราจะไม่อยากให้เขามีทางเลือก ที่จะไม่ส่งเราลงเล่น
โดยเฉพาะเวลาอยากได้สัญญาฉบับใหม่
แล้วเราก็เหลือเวลาอีกไม่กี่ปีในอาชีพ
ดีดี้ ฮามันน์เป็นรุ่นพี่ผมคนหนึ่ง
ราฟาคงจะคาดหวังคนเยอรมัน ตามแบบเหมารวม มีวินัย
แต่เขาตรงกันข้ามเลย
ใช่ ผมสูบบุหรี่เรื่อยๆ กินเหล้าเรื่อยๆ
สูบบุหรี่วันละสิบมวน บางวันก็ 12 มวนเพราะผมรู้สึกว่ามันจําเป็น
ผมไม่คิดว่ามันส่งผลต่อสภาพร่างกายผมนะ เพราะถ้าผมรู้สึกแบบนั้น
ผมก็คงเลิก
ง่ายๆ แค่นั้นเลย
เวลาดีดี้ ฮามันน์เข้ามาดื่มน้ําเปล่าแต่เช้า
มันเป็นรหัสลับที่บอกว่าคืนก่อนเขาดื่มมาเยอะ
ผมจําคืนแรกที่ออกไปเที่ยวกับดีดี้ได้
เขาเพิ่งมาอยู่สโมสรได้อาทิตย์เดียว
เราออกไปเที่ยวกันสนุกมาก ถึงเวลากลับแล้ว แต่หาแท็กซี่ไม่ได้
ดีดี้บอกว่า "เอางี้นะ เดี๋ยวฉันเรียกแท็กซี่ให้"
ผมก็คิด "เขาเรียกแท็กซี่เป็นได้ไงวะ"
เขาแค่ออกไปแผ่หลาอยู่กลางถนน
ผมบอกว่า "ฉันจะไปนอนกลางถนน เพราะไม่งั้นก็ไม่มีใครจอด"
ก็มันหาแท็กซี่ไม่ได้ เราอยากกลับบ้าน กลับไปนอน
แล้ววันรุ่งขึ้นก็ต้องไปซ้อมด้วย
เราส่งเขาขึ้นแท็กซี่
เขากําลังจะไป แล้วเขาก็เปิดกระจก
แล้วเขาก็โผล่หัวออกมาถามว่า "บ้านฉันอยู่ไหนนะ"
"ฉันไม่รู้ เพื่อน ฉันไปก่อนนะ"
หวังว่าผู้จัดการใหม่ จะคุมนักเตะได้ และดึงความ...
ทุ่มเทออกมาได้มากกว่าเดิม
ผมว่าช่วงแรกๆ ราฟาก็ดูทีม
แล้วคิดว่า "ปัญหานี้ไม่ได้แก้ง่ายเลย"
ตอนลิเวอร์พูลมาดึงตัวผมไป
พวกเขาบอกว่า "เราต้องแข่งขันกับยอดทีมในยุโรปได้"
แต่ตั้งแต่วันแรก
ผมก็มองเห็นว่า เราไม่ได้มีนักเตะชั้นยอด 11 คน
เราไม่ได้มีทีมชั้นยอด
เราก็เลยต้องแข่งขันกับทีมอื่นด้วยวิธีอื่น
การฝึกซ้อมที่ราฟาคุม มันก็แปลกนิดๆ
ไม่มีลูกบอล
มีแต่กรวยตั้งไว้รอบสนาม
ราฟาจะบอกว่า "เอาล่ะ บอลอยู่ที่กรวยเอ
บอลอยู่ที่กรวยดี บอลอยู่ที่กรวยเอฟ"
แล้วเราทุกคนก็ต้องวิ่งไปที่จุดของตัวเอง
มันต่างกับสิ่งที่เราเคยชินโดยสิ้นเชิง
มันรู้สึกเป็นระเบียบมากๆ
แล้วเขาก็จะมองดูนักเตะทุกคน แล้วบอกว่า
"นายต้องดันขึ้นสูงอีกสองหลา นายต้องไปทางขวาอีกหนึ่งหลา"
"นายต้องเข้าในอีกสองหลา"
เขามองเราเป็นเบี้ยในกระดานหมากรุก หรือเป็นหมายเลข
มันผิดวิสัยที่ได้ทํางาน กับคนที่ใส่ใจรายละเอียดขนาดนี้
แล้วทุกคนก็คิดว่า "ให้ตายสิ เราทําแบบนี้ไปทําไม"
ผมเป็นเพอร์เฟกชันนิสต์ ผมก็เลยชอบลงรายละเอียด
ผมชอบวิเคราะห์สิ่งต่างๆ
สูงขึ้นหรือต่ําลงเซนติเมตรเดียว
บางครั้งนั่นก็เป็นตัวตัดสินแพ้ชนะได้
นี่เป็นวิถีชีวิตของผมมาตลอด
ตอนเด็กๆ
พ่อผมให้สมุดมาเล่มหนึ่ง
ผมจะใช้เวลาคิดโน่นคิดนี่เยอะมาก
คิดซ้ําไปซ้ํามาอยู่ในหัว
ผมจะจดรายชื่อนักเตะทุกคนในสมุดเล่มนี้
จากทุกเกมของทีมโรงเรียน
ผมจะจดสถิติ เช่นประตู
คะแนนเฉลี่ย โอกาสยิงประตู
ผมเริ่มวิเคราะห์การเคลื่อนไหว และลักษณะของเกม
แล้วผมก็ได้วิธีมองฟุตบอลมาโดยไม่รู้ตัว
เสร็จแล้วผมก็เอาแผนไปส่งให้นักเตะ
เพื่อพัฒนานักเตะแต่ละคนและทีมให้ดีขึ้น
รายละเอียดเล็กๆ สร้างความแตกต่างได้
ด้วยความคิดนี้ เกมของเราก็สมบูรณ์แบบ
(สิงหาคม ปี 2004 9 เดือนก่อนการแข่งที่อิสตันบูล)
เริ่มเกมกันได้เลยครับ
ยินดีต้อนรับสู่ยิลเล็ตต์ซ็อกเกอร์แซตเทอร์เดย์ กับวันแรกของฤดูกาลใหม่
หลังจบช่วงปิดฤดูกาลหน้าร้อน ที่ดราม่าที่สุดครั้งหนึ่ง
ผมเห็นตัวเองอยู่ถัดจากสตีวี่ จี
ผมว่าเราพูดได้เลยว่า ช่วงเปิดฤดูกาลนั้น ใต้การคุมทีมของเบนิเตซ
ออกจะเป็นฝันร้ายเลยล่ะ
พลิกหนีมาได้ เปิดเข้ามาได้สวย โล่งๆ ครับ แล้วก็เข้าไปแล้ว
โบลตัน วันเดอเรอร์สนํา 1-0
กิกส์เปิดเข้ามา ซิลแวสตร์อีกแล้วครับ
ลิเวอร์พูลอาจจะต้องเริ่มสอบเข้ม เหมือนศาลศาสนาสเปนแล้วครับ
ออกสตาร์ตได้แย่ที่สุด
นี่คือสิ่งที่เราไม่ได้ต้องการเลย
ฟอร์มบู่อีกนัด ไม่มีคุณภาพ ไม่มีหัวคิด
แต่คําวิจารณ์ที่แรงที่สุดคือไม่มีใจสู้
อาลอนโซเสียบอลให้ดาวนิง
ผมจําเกมนั้นได้
มิดเดิลส์โบรห์บุกขึ้นมาอีกแล้ว ฮาสเซลแบงค์ จ่ายทะลุมาถึงเซนเดน
เกมนั้นแย่มาก
แฟนๆ ลิเวอร์พูลกลับก่อนเกมจบ ไม่อยากดูต่อแล้วครับ
พวกเขาใส่เสื้อสโมสรนะ ช่วยเล่นเพื่อสโมสรทีเถอะ ขอร้อง
โคล เข้าไปจนได้ครับ
ไม่มีความทุ่มเท ไม่มีแรงขับ ทนดูไม่ไหวแล้วครับ
เบนิเตซต้องคุมทีมให้อยู่
เคราช์ไม่มีตัวประกบ เสาไกล มาจนได้ครับ
แม้แต่เคราชี่ก็ยิงเราได้
มันแย่ขนาดนั้นเลย
ไรต์-ฟิลลิปส์เปิดเข้าไป
คาร์ราเกอร์ทําดูเด็คเสียจังหวะ อเนลก้าฉกไปแล้ว
ซวย
อีกเกมฝันร้ายที่อยากลืมครับ สําหรับนายด่านลิเวอร์พูล เจอร์ซีย์ ดูเด็ค
ดูเด็คอยู่ไปก็เปลืองพื้นที่ในทีมเปล่าๆ ฝีมือไม่ถึงขั้นจริงๆ
ฤดูกาลนี้คือฤดูกาลที่ลําบากที่สุด ในอาชีพนักฟุตบอลของผม
แชปโลว์
ให้ตายเถอะ ลูกนี้เลย
เข้าประตูตัวเองครับ
ฌิมี่ ตราโอเร่ ทําเข้าประตูตัวเองอย่างน่าขํา
ตราโอเร่คิดอะไรของเขา
เป็นการจบสกอร์ที่สวยนะ สําหรับกองหลัง
เบิร์นลีย์ทําประตูใส่ลิเวอร์พูลได้ ในเอฟเอคัฟเป็นครั้งแรกในรอบ 36 ปี
ผมไม่อยากเชื่อเลยว่าเราจะห่วยขนาดนั้น ลิเวอร์พูลเล่นได้แย่สุดๆ
แม้แต่ในบอลยุโรป เราก็เล่นห่วยแตก
ห่วยแตกจริงๆ
ลิเวอร์พูลแย่แล้วครับ
ลูกนี้สวยจริงๆ
นักเตะทุกคนที่ลงเล่นเมื่อคืน ลงไปเปลืองพื้นที่เปล่าๆ
ผมคิดกับตัวเองว่าแย่กว่านี้คงไม่มีแล้ว
ซาวิโอลา
ในบอลยุโรป มันก็มีความคาดหวังจากแฟนๆ ลิเวอร์พูล
(โมนาโก 1-0 ลิเวอร์พูล)
ผมเจอทุกความรู้สึก ความไร้ค่า ไร้ประโยชน์ ไม่ดีพอ
ไร้แต้มครับ ลิเวอร์พูลต้องตัดสินชะตา ในบอลถ้วยยุโรปในนัดสุดท้าย
โอกาสอีกหนึ่งนัด เมื่อโอลิมเปียกอส มาเยือนแอนฟิลด์ในอีกสองสัปดาห์
มีบางครั้งที่เราคิดว่า
เราจะกลับไปเป็นสโมสรใหญ่ได้อีกไหม
(พฤศจิกายน ปี 2004 6 เดือนก่อนการแข่งที่อิสตันบูล)
ผมจําไม่ได้เลยว่า เคยเห็นพวกเขาเล่นได้แย่ขนาดนี้เมื่อไหร่
ไม่มีความทุ่มเท ไม่มีความอยากชนะ ห่วยแตก
ฉันใส่ใจกับลิเวอร์พูลมากจริงๆ
มันเจ็บนะ สําหรับฉัน มันไม่ต่างจากเจ็บร่างกายเลย
สภาพจิตใจเราก็แย่นะ เวลาที่ทุกอย่างไปได้ไม่สวย
เราสัมผัสได้ถึงความรู้สึกของคนในเมือง
ให้ตายเถอะ แสดงความทุ่มเทอีกนิดได้ไหม แสดงความมุ่งมั่นอีกนิดได้ไหม
เรามีสโมสรฟุตบอลที่อารมณ์ร่วมสูง นี่เป็นเมืองที่อารมณ์ร่วมสูง
คนในเมืองก็อารมณ์ร่วมสูง
เขาควรจะขอโทษ แฟนบอลลิเวอร์พูลในสนามเมื่อคืน
ทีมชุดนี้ไม่ได้เล่นฟุตบอล อย่างที่ลิเวอร์พูลเคยเล่นฟุตบอล
ไม่มีใจสู้ ไม่มีจิตวิญญาณ ไม่มีความทุ่มเท
ตอนผมย้ายมาลิเวอร์พูล
มันก็มีวัฒนธรรมที่สร้างจากอารมณ์ร่วม
ฟุตบอลต้องใช้มากกว่านั้น
ถ้าเราใช้อารมณ์กับมันมากๆ เราจะไม่เจอหนทางสู่ความสําเร็จ
สตราทีโก สุดยอดเกมวางกลยุทธ์เล่นสองคน โดยมิลตัน แบรดลีย์
เร็ว เล่นง่าย สนุกตื่นเต้น...
ตอนเด็กๆ พ่อผมเอาเกมสตราทีโกมาให้เล่น
ที่สเปนยุคนั้น มันมีแค่เกมเดียว
ช่วงฤดูร้อน เราก็จะไปขึ้นเขาที่มาดริด
เรามีจัดแข่งกันในกลุ่มเพื่อน
ผมมีเพื่อนที่โรงเรียนที่เก่งมากๆ
วันหนึ่งผมแพ้ แล้วผมก็โมโหมาก
ผมร้องไห้ที่บ้าน ในห้องผม
ความพ่ายแพ้สอนเรามากกว่าชัยชนะ
แล้วผมก็เริ่มจะคิดได้ว่า
การเล่นด้วยหัวสมอง สําคัญกว่าการเล่นด้วยหัวใจ
แล้วผมก็ไม่แพ้อีกเลย
เราต้องสอนนักเตะของเรา
ว่าต้องเล่นด้วยหัวสมอง ไม่ใช่หัวใจอย่างเดียว
เกมของผมมันอยู่ที่อารมณ์ร่วม
ความทุ่มเท ความอยากชนะ ความมุ่งมั่น
เพื่อตราสโมสร เพื่อหงส์ เพื่อครอบครัว
มันอยู่ในตัวผม
ผมรู้สึกว่าเขาอยากจะปรับปรุงผมใหม่ เปลี่ยนแปลงผมให้ได้
ทํายังไงเขาก็ไม่มีทางพอใจ
ผมชอบเรียกร้องเยอะๆ จากนักเตะของผม
ผมว่านั่นคือกุญแจสําคัญ
ความสําเร็จมาจากสิ่งนี้
ผมรู้สึกว่าเขาไม่ได้คิดว่าผมเก่ง เขาไม่ได้ไว้ใจผม ไม่ได้ต้องการผม
ผมบอกชัดเจนเสมอ ว่าผมอยากเป็นนักเตะของลิเวอร์พูล
ลิเวอร์พูลทีมเดียวเท่านั้น
แต่พอเจอความเคลือบแคลง เจอความเย็นชาแบบนั้น
แล้วมาอยู่ในทีมที่เราไม่เชื่อ ว่าเราจะขึ้นไปแข่งขันในระดับสูงสุดได้
นั่นคือจุดที่เราจะเริ่มสนใจทางอื่น
สตีเวน เจอร์ราร์ดตกเป็นข่าวว่า จะย้ายออกจากสโมสรบ้านเกิด
ถ้าทีมเสียนักเตะอย่างเจอร์ราร์ดไป
พวกเขาก็ต้องยอมรับว่าตัวเอง ไม่ใช่สโมสรใหญ่อีกต่อไป
จากมุมมองของเขา
ถ้าอยากเป็นนักเตะทีมชาติชั้นยอด
เขาต้องลงเล่นฟุตบอลสโมสรในระดับสูงสุด และเขาทําไม่ได้ที่ลิเวอร์พูล
เจอร์ราร์ดอยากลงเล่นสม่ําเสมอ ในเกมระดับโลก
นั่นหมายถึงแชมเปียนส์ลีก ได้ลงแข่งรอบชิงชนะเลิศ
(ธันวาคม ปี 2004 5 เดือนก่อนการแข่งที่อิสตันบูล)
นับถอยหลังสู่เกมแชมเปียนส์ลีก ที่ลิเวอร์พูลต้องชนะ
เริ่มขึ้นอย่างแท้จริงแล้วครับ
ชัยชนะเหนือทีมกรีก โอลิมเปียกอส ที่แอนฟิลด์เท่านั้นที่จะรับรองการเข้ารอบได้
เป็นฤดูหนาวที่หนาวเหน็บสําหรับลิเวอร์พูล
รั้งอันดับเจ็ดในลีก ยิงประตูไม่ค่อยได้
คืนนี้พวกเขาต้องยิงประตูให้ได้
เดิมพันด้วยชีวิตในแชมเปียนส์ลีกเลยครับ
นัดนั้นเป็นเกมสําคัญมาก
สิ่งเดียวที่ทําให้เรายังสู้ต่อ
ก็คือแชมเปียนส์ลีก
ลิเวอร์พูลไปแพ้ให้โอลิมเปียกอสที่กรีซมาแล้ว
ตอนนี้อยู่อันดับสามในกลุ่ม
ชัยชนะอย่างเดียวอาจไม่พอ ที่จะเข้ารอบ 16 ทีมสุดท้าย
พวกเขาต้องชนะ และชนะให้ขาดด้วยครับ
เราต้องชนะขาดสองประตู
ชนะอย่างเดียวไม่พอ
แล้วพาดหัวข่าวก่อนเกม
("คว้าถ้วยให้ได้ ไม่งั้นย้าย")
มันยิ่งทําให้เรากดดันหนักขึ้นมากๆ
(เจอร์โร: ต้องแชมป์ ไม่งั้นย้าย)
ผมไม่พอใจกับพัฒนาการของสโมสรมาตลอดสองปี
เป็นครั้งแรกในอาชีพที่ผมคิดถึง
ความเป็นไปได้ของการย้ายทีม
ผมรักการลงเล่นในแชมเปียนส์ลีก คนอื่นๆ ในทีมก็เช่นกัน
เรารู้ดีว่ามันสําคัญต่อสโมสรฟุตบอลแค่ไหน
และสําหรับเราแต่ละคนด้วย
ผมอยากเล่นฟุตบอลแชมเปียนส์ลีก ง่ายๆ แค่นั้นเลย
เราใกล้จะพร้อมเริ่มเกม แชมเปียนส์ลีกนัดนี้แล้วครับ
สําคัญสุดๆ ต้องชนะเท่านั้นสําหรับลิเวอร์พูล
ความสําเร็จในเวทียุโรป มีความหมายต่อแฟนๆ อย่างมาก
นี่คือส่วนหนึ่งของมรดก ส่วนหนึ่งของจิตวิญญาณของสโมสรแห่งนี้
ราฟา เบนิเตซตัดสินใจเปลี่ยนผู้รักษาประตู
เจอร์ซีย์ ดูเด็คนั่งสํารอง ในคืนสําคัญของลิเวอร์พูล
การรู้ว่าตัวเองไม่ได้ลง มันทําใจยอมรับได้ยาก
การเป็นผู้รักษาประตูมือหนึ่งสําคัญสําหรับผมมากๆ
มันอยู่ในดีเอ็นเอของผม
มันเลยส่งผลต่อสภาพจิตใจผมมากๆ
แผนคือเริ่มต้นเกมให้ดี เรียกเสียงเชียร์จากแฟนๆ
ขึ้นนําให้ได้
ริวัลโด้
แต่อยู่ดีๆ...
ริวัลโด้ยังไปได้ ยังไปได้อีก
ลูกนี้ดูเหมาะมาก สําหรับพรสวรรค์บราซิลของริวัลโด้
ยิงเลยครับ กระดอนต่ํา เคิร์กแลนด์ไม่ขยับเลย
ยิงลูกกระดอนต่ําเข้าไปตุงตาข่าย
หายนะครั้งใหญ่สําหรับลิเวอร์พูล
ตอนนี้ลิเวอร์พูลต้องยิงอย่างน้อยสามประตู
ผู้ตัดสินเป่านกหวีดจบครึ่งแรก เกมไม่เข้าทางลิเวอร์พูลเลยครับ
ณ ตอนนั้น
ผมนึกว่าสตีเวน เจอร์ราร์ด จะย้ายออกจากสโมสรลิเวอร์พูล
ตอนนี้ลิเวอร์พูลต้องพยายามอย่างหนักเลยครับ
ตอนที่สถานการณ์กําลังแย่
ถ้านักเตะหมดกําลังใจ แล้วยอมจํานนต่อโชคชะตา
เราต้องหาทางออกให้พวกเขา
สตราทีโก เกมวางกลยุทธ์โดยมิลตัน แบรดลีย์
ราฟา เบนิเตซไม่เคยกลัวการเปลี่ยนตัว
การเปลี่ยนตัวของเขาคืนนี้คือเซอร์ไพรส์เลยครับ
ดาวรุ่ง ซินามา-ปองโกลล์และนีล เมลเลอร์
คุณคิดเหรอว่า เด็กพวกนี้คือนักเตะที่จะพลิกเกมให้เราได้
ไม่ ไม่คิดหรอก
ความตื่นสนาม มันยากนะที่จะไม่รู้สึก สําหรับนักเตะเยาวชน
เราต้องยิงสามประตู
ผู้ตัดสินเป่านกหวีดเริ่มครึ่งหลัง
อุปสรรคหนักหนาเหลือเกินครับ สําหรับลิเวอร์พูล
ต้องใช้ความพยายามระดับเหนือมนุษย์
ซินามา-ปองโกลล์ตัดเข้าใน
ซินามา-ปองโกลล์ยังไปได้ แต่จ่ายไม่ถึงคีเวลล์
ทุกการเปลี่ยนตัวคือความเสี่ยง
เจอร์ราร์ด
เปิดเข้ามาได้ลุ้น
แฟนๆ โวยว่าเมลเลอร์ล้มลงไปกองครับ
ถ้าได้ผล แปลว่าเราเป็นอัจฉริยะ ถ้าไม่ได้ผล ก็แปลว่าเราทําพลาด
มันเกิดความเคลือบแคลงโดยธรรมชาติ
เพราะเราไม่ได้มีทีมที่ยอดเยี่ยม
เราคิดว่าทีมนี้จะยิงประตูได้ มากพอที่จะเข้ารอบไหม
เราต้องการสามลูก
คีเวลล์ แตะหนีกองหลังมา เข้าเขตโทษมาแล้วครับ
คีเวลล์ปาดเข้ามา ซินามา-ปองโกลล์ยิงเข้าไป
นี่แหละครับที่ทีมและแอนฟิลด์ต้องการ 1-1 แล้ว
ต้องยิงอีกสองลูก โดยไม่โดนยิงคืน
ได้โอกาส คาร์ราเกอร์ล้มลงไป ไม่ได้จุดโทษ
ปองโกลล์เปิดเข้ามา ได้โอกาส ฟินแนนโหม่งย้อน
จิ้มเข้าไปตุงตาข่ายจนได้ ลิเวอร์พูลยิงได้ครับ
นีล เมลเลอร์ยิงประตูได้
แต่ลูกนี้อาจไม่สําคัญ เราต้องยิงให้ได้อีกลูก
เหลืออีกสิบนาที
บุกขึ้นไประลอกแล้วระลอกเล่า
ลุ้นหนักครับ สําหรับทุกคนในสนามแอนฟิลด์
ผมอารมณ์ร่วมเดือดพล่านไปทั้งตัว
ทุกครั้งที่เสียบอลแล้วไล่แย่งคืน ทุกครั้งที่จ่ายบอลขึ้นหน้า
เราได้ยินเสียงคนดูเริ่มมา
ตอนนั้นแหละที่เราจะรู้สึกถึงแรงขับเคลื่อน
มันเป็นความรู้สึกที่มหัศจรรย์
คาร์ราเกอร์
เกมของผม
มันอยู่ที่ความรัก
มันอยู่ที่ความทุ่มเท
เจอร์ราร์ด
สวยจริงๆ ครับ
ยิงได้เข้าข้อจริงๆ
งามหยดเลยครับ ลูกนี้ฮาล์ฟวอลเลย์อัดเต็มข้อ
สุดยอดครับ
ลิเวอร์พูล สาม โอลิมเปียกอส หนึ่ง
สตีเวน เจอร์ราร์ด
นึกภาพลิเวอร์พูลที่ไม่มีเขาไม่ออกเลยครับ
การเข้ารอบ 16 ทีมสุดท้าย จะดีพอที่จะโน้มน้าวให้เขาอยู่ต่อหรือเปล่า
คืนนี้จะมีความหมายยังไงกับเขา ในแง่ของการตัดสินใจอยู่ต่อหรือย้ายทีม
ผมคิดว่าฟุตบอลเกมเดียวที่แอนฟิลด์ มันไม่พอหรอก
สตีเวน เจอร์ราร์ดคือกัปตัน และแรงบันดาลใจของลิเวอร์พูล
แต่จะอีกนานแค่ไหน
ผลงานระยะหลังของเขากับลิเวอร์พูล เริ่มตกเป็นเป้าสนใจ
จากทีมที่ทุ่มหนักที่สุดในวงการฟุตบอล เชลซี
(เจอร์ราร์ดเตรียมรับทรัพย์ที่เชลซี)
หนังสือพิมพ์เช้านี้ตีข่าวว่ากัปตันลิเวอร์พูล
พร้อมตกลงย้ายไปเชลซี รับค่าเหนื่อยสัปดาห์ละ 125,000 ปอนด์
นี่คือทีมที่อับราโมวิชซื้อมา
แลมพาร์ดยิง แล้วก็เข้าไปแล้วครับ
นักเตะค่าตัวรวม 76 ล้านปอนด์ ถูกดึงตัวมาสู่ลอนดอนตะวันตก
โชเซ มูรีนโยได้พาเชลซีขึ้นไปอีกระดับ
ผมว่าผมคือคนพิเศษนะ
นี่คือสโมสรที่ทุกคนพูดถึงในวงการฟุตบอลยุโรป
แล้วพวกเขาก็อยากซื้อ นักเตะที่เก่งที่สุดในอังกฤษและยุโรป
สตีวี่คือทั้งสองข้อนั้น
(เราพร้อมล่าตัวเจอร์โร)
เชลซีมองที่ระดับสูงสุดเสมอ
สตีเวนเป็นนักเตะที่ยอดเยี่ยม แล้วก็กําลังทําผลงานได้ดีมากๆ
ผมได้รับสายจากเชลซี ได้รับสายจากผู้จัดการ
มูรีนโยโทรหาผม ผู้จัดการทีมที่เก่งที่สุดในโลกตอนนั้น
เสนอสัญญาเว่อร์ๆ ให้ ซึ่งปกติเราก็ต้องสนใจอยู่แล้ว
เชลซีกําลังทุ่มงบมหาศาล
ที่นั่นการันตีความสําเร็จ
ทุกคนคาดหวังว่า พวกเขาจะคว้าถ้วยแชมเปียนส์ลีก
เรื่องลิเวอร์พูลครับ คิดว่าเจอร์ราร์ดจะย้ายไหม
ถ้าตัวเลขในข่าว สัปดาห์ละ 150,000 ปอนด์เป็นความจริง
มันยากสุดๆ เลยที่นักเตะจะบอกว่า
"ผมจะไม่ย้ายจากสโมสรนี้ไปสโมสรนั้น"
ผมทิ้งความสัมพันธ์กับลิเวอร์พูลไม่ได้ ทิ้งความรู้สึกไม่ได้ มันเป็นไปไม่ได้
แต่เราก็อยากประสบความสําเร็จให้มากที่สุด
ตอนเชลซีเข้ามา
ผมก็ไม่รู้จะไปทางไหน
แฟนๆ ลิเวอร์พูลกําลังหลอกตัวเอง
ถ้าคิดว่าเจอร์ราร์ดจะไม่ย้ายไปเชลซี
ผมเชียร์ลิเวอร์พูลมา 25 ปี
สตีเวน เจอร์ราร์ด ถ้าคุณฟังอยู่ คุณเป็นกัปตันของสโมสรที่ยิ่งใหญ่ของเรา
คุณเป็นคนลิเวอร์พูลโดยกําเนิด
ถ้าคุณจะย้ายไป นั่นคือความอัปยศขั้นสุด สหาย
สภาพจิตใจผมกําลังย่ําแย่ ความคิดผมวุ่นวายไปหมด
นอกสนามซ้อมของลิเวอร์พูล กองเชียร์ต่างออกมาเรียกร้อง
ตอนนั้นสตีวี่อาจต้องการใครสักคนที่โอบไหล่เขา
คอยถามว่าเขาเป็นยังไงบ้าง คอยบอกว่าเขาเก่งแค่ไหน
แต่ราฟา เบนิเตซไม่มีทางทําแบบนั้น เขาแทบไม่มีอารมณ์ความรู้สึก
ในฐานะโค้ช
ถ้านักเตะที่เก่งที่สุดกําลังจะย้ายทีม
เราต้องพยายามเข้าใจเหตุผล แล้วพยายามโน้มน้าวเขา
ว่าเราทําบางอย่างให้แตกต่างออกไปได้
ผมไม่ค่อยแสดงอารมณ์ออกมาภายนอกหรอก
ดังนั้น วิธีเดียวที่ผมมี
หรือที่ผมทําได้ก็คือทํางานให้หนักขึ้น
เราเก็บภาพวิดีโอทุกนัดไว้
แล้วเราก็วิเคราะห์ทุกอย่างที่เกิดขึ้นในสนาม
เราอยากแก้ไขหลายๆ อย่าง
ฟุตบอลเป็นกีฬาที่มีอารมณ์ร่วมสูง
แต่ในฐานะโค้ช เราต้องโฟกัสกับงานอยู่เสมอ
แล้วอย่าไปเปลืองพลังงาน กับเสียงรบกวนรอบตัว
ราฟาบ้างานมากๆ เช้า กลางวัน เย็น
คุยแต่เรื่องแท็กติก คุยแต่เรื่องเกม คุยแต่เรื่องนักเตะ
ทุกครั้งที่ผมคุยกับราฟา จะมีแต่เรื่องฟุตบอลล้วนๆ
ใครพอรู้เรื่องฟุตบอลบ้าง
เอานี่ออกไปได้ไหมครับ
ฟุตบอลๆ
กองหน้าสองคน ตัวประกบสองคน
ช่องว่างอยู่ตรงไหน
ประกบตัวต่อตัว เราต้องทําแบบนี้ จัดตําแหน่งลําตัว
- มันเหมือนเป็นเรื่องเดียวที่เขารู้ - ไปเลย
- กันเขาได้ไหม - โอเค
- ไม่ได้ - เพราะผมขวางคุณอยู่ไง
คุณอาจเจอเขาในทางเดิน คุณอาจเจอเขาในครัว
ทุกอย่างที่คุณหาเจอ เขาจะเอามาพูดโยงถึงฟุตบอล ย้ายนี่ ขยับนั่น
ทั้งหมดมีกี่ตัว สอง สี่ หก
นักเตะเหล่านี้จะมีอิสระให้เคลื่อนที่ได้
- หมกมุ่นไหมครับ - ใช่ครับ หมกมุ่นจัดเลย
ทุกคนคิดว่าผมเป็นบ้า
แต่ผมรู้ว่า
วิธีทํางานและวิธีทําสิ่งต่างๆ ของผม
นําพาผมไปสู่ความสําเร็จ
เบนิเตซ คอยสั่งการตลอดครับ
จ่ายสวย ไม่ล้ําหน้า เข้าไปแล้วครับ
ฮามันน์
เข้าไปแล้วครับ
เราเริ่มสร้างบางอย่างได้ เริ่มคุ้นชินกับผู้จัดการมากขึ้น
สิ่งที่ผมทําเวลาจดคือการวางทุกระบบ
นี่คือตอนผมอายุ 19 การซ้อมทุกครั้งของผม
เจอร์ราร์ดขึ้นมาอีกแล้ว การ์เซีย ลิเวอร์พูลยิงได้แล้วครับ
วิธีคิดฟุตบอลของเขาเริ่มคลิกกับทุกคน
ลิเวอร์พูลลอยลําเข้ารอบแปดทีมสุดท้าย ของยูฟ่าแชมเปียนส์ลีก
นักเตะที่ไม่เชื่อมั่นในสิ่งที่เรากําลังจะทํา
เราก็ต้องทําให้พวกเขาเชื่อ
ผมคิดว่าเรากําลังมาถูกทาง
หลุยส์ การ์เซีย ลองยิงดูครับ สุดสวยไปเลย
สวยจริงๆ คืนนี้สุดๆ เลยครับ
เป็นฟอร์มการเล่นที่เยือกเย็นและยอดเยี่ยมที่สุด
จากทีมอังกฤษในเวทียุโรป ที่ผมได้เห็นในรอบหลายปีเลย
พอฟอร์มการเล่นดีขึ้น
นักเตะก็เริ่มเชื่อว่าเราอาจคว้าสิ่งที่ยิ่งใหญ่ได้
อีกไม่กี่วินาที รอลุ้นกันครับ ทุกคน
จบแล้วครับ ลิเวอร์พูลเข้ารอบรองชนะเลิศในแชมเปียนส์ลีก
เป็นการโชว์ฟอร์มที่ยอดเยี่ยมจากลิเวอร์พูล
ที่แทบไม่อยากเชื่อผลงานที่ตัวเองทําได้
ในใจผมลึกๆ และในใจกองเชียร์ลิเวอร์พูลทุกคน
ฤดูกาลนั้นมีความสําคัญอย่างมาก
ในการสร้างโอกาสที่จะรั้งตัวกัปตันเอาไว้
(พฤษภาคม ปี 2005 3 สัปดาห์ก่อนการแข่งที่อิสตันบูล)
ข่าวฟุตบอล แชมเปียนส์ลีกรอบรองชนะเลิศ จะเป็นการเจอกันเองของทีมอังกฤษ
ซึ่งลิเวอร์พูลจะพบกับเชลซี
ไม่นะ
เชลซีได้แชมป์ครับ
บาร์เคลย์สพรีเมียร์ลีก อังกฤษไม่เคย...
มีแชมป์ที่คู่ควรขนาดนี้มาก่อน
เชลซีเป็นทีมที่เก่งที่สุดในประเทศ
ฤดูกาลนั้นของพวกเขาไปได้สวยสุดๆ
กัมเปโอเนส โอเล โอเล โอเล
แล้วนัดนี้ก็ยังมีความสําคัญเพิ่มขึ้นไปอีกตรงที่
ตลอดหกเดือนมานี้ พวกเขาพยายามซื้อตัวกัปตันของเราไป
อย่างเปิดเผย ไม่อายใคร
(เชลซียังล่าตัวเจอร์ราร์ดต่อ)
เชลซีมีความทะนงตัว
พวกเขามีเงินของอับราโมวิช มีนักเตะซูเปอร์สตาร์จากทั่วโลก
แล้วก็มีมูรีนโยที่อวดเก่ง
แล้วพวกเขาก็เชื่อมั่นในตัวเอง
ดีมากๆ ครับที่ได้เข้ารอบรองชนะเลิศ
ผมเป็นคนโชคดี ผมไม่เคยแพ้รอบรองชนะเลิศมาก่อนในชีวิต
ผมเข้ามาที่นี่พร้อมอีโก้
สูงด้วย
ตอนนี้ยิ่งสูงกว่าเดิมอีก
(ลิเวอร์พูล พบ เชลซี แชมเปียนส์ลีกรอบรองชนะเลิศ)
ยังเสมอกันอยู่ครับ ลิเวอร์พูลกับเชลซีก่อนเริ่มเลกที่สอง
เราจะตัดสินกันที่แอนฟิลด์คืนนี้
หงส์แดงเป็นทีมรองบ่อน สู้กับเชลซีที่พิชิตมาทุกสนาม
ซึ่งชนะทีมของราฟา เบนิเตซมาแล้ว ถึงสามครั้งในฤดูกาลนี้
นัดนี้สําคัญสําหรับสโมสร
สําคัญสําหรับเราในฐานะทีม แต่มันสําคัญสําหรับผมด้วย
แน่นอน เพราะผมตกเป็นข่าวกับเชลซี แล้วก็มีการพูดคุยกับมูรีนโย
เพราะผมรู้ว่าแฟนๆ ไม่พอใจ ผมอยากอยู่ทีมที่เป็นฝ่ายชนะ
ว่ากันว่ารอบรองชนะเลิศ คือเกมที่แพ้แล้วเจ็บปวดที่สุด
เห็นความตึงเครียดบนหน้าทุกคนเลยครับ
เจอร์ซีย์ ดูเด็คเพิ่งจะได้กลับเข้าทีมลิเวอร์พูล
ราฟามาหาผม แล้วบอกว่า
"เจอร์ซีย์ นายกลับมาลงได้แล้วนะ"
ผมก็บอกตัวเองว่า "นายพร้อมแล้ว"
สัมผัสถึงความตึงเครียดได้อย่างชัดเจน
ทุกคนรู้สึกได้ ราฟา นักเตะ แฟนๆ
ราฟาเน้นโฟกัสไปที่มูรีนโย
เขาคือคนที่ราฟาอยากชนะให้ได้ มากกว่าใครทั้งหมด
โดยส่วนตัว คุณอยากชนะโชเซให้ได้ใช่ไหมครับ
สิ่งที่ผมต้องการก็แค่ชนะ
ผมอยากชนะเพื่อลิเวอร์พูล
และเพราะนั่นคือเชลซีด้วย
แล้วมูรีนโยก็เป็นโค้ช
แรงกระตุ้นมันเพิ่มขึ้น แน่นอนครับ
คืนนี้ ชี้ขาดกันไปข้างครับ
ลิเวอร์พูลหรือเชลซี จะได้เป็นผู้เข้าชิงชนะเลิศแชมเปียนส์ลีก
เกมเดือดมาก
มันผสมผสานทุกอารมณ์ความรู้สึก
มันไม่ใช่แค่การเชียร์ลิเวอร์พูล แต่เป็นการหยุดเชลซีด้วย
เราสัมผัสได้ถึงบรรยากาศ
แต่เราก็ต้องใจเย็น เหมือนเล่นหมากรุก
รีเซ
เจอร์ราร์ดมีพื้นที่ จ่ายต่อให้บารอส
ข้ามเส้นไปหรือยังครับ
เป็นประตูครับ
มันเข้าไปหรือยัง
ผมไม่รู้ แต่ผมหวังจริงๆ ว่ามันยังไม่เข้า
เพราะผมรู้ว่ามันจะปั่นหัวพวกเขาได้
แต่เข้าไปหรือยัง
ฉิวเฉียดมากๆ ครับ
ความจริงคือผู้ตัดสินให้ประตู มันก็แค่นั้น
คราวนี้แลมพาร์ดครับ เซฟได้ดีจริงๆ ดูเด็ค
และทุกคนก็รู้ดีว่าตัวเองต้องทําอะไร
เล่นด้วยตรงนี้ ไม่ใช่ตรงนี้
เข้าสกัดได้เยี่ยมครับ คราวนี้เป็นเจอร์ราร์ด
เรามีระเบียบ เราแข็งแกร่ง
สกัดได้เยี่ยมครับ โดยเจมี คาร์ราเกอร์
ผมรู้สึกว่าทุกอย่างที่เราทํามาลงตัวแล้ว
ลิเวอร์พูลกําลังจะเข้ารอบชิงชนะเลิศ ยูโรเปียนคัพ
กองเชียร์ทําได้แค่ร้องเพลงจากใจ พาทีมเข้าเส้นชัย
เวลามาถึงแล้วครับ ที่ลิเวอร์พูล จะได้ลงเล่นนัดชิงยูโรเปียนคัพอีกครั้ง
ราฟา เบนิเตซกับทีมของเขาย้อนอดีตกลับไป
เหมือนสมัยก่อนเลยครับ
ถึงแม้ว่าพวกเขาจะมีเงินมากมาย มีนักเตะพร้อม และมีโชเซ มูรีนโย
แต่พวกเขาไม่มีประวัติศาสตร์แบบเรา
เมืองแบบเรา
สนามแบบแอนฟิลด์
สตีเวน เจอร์ราร์ด เขาจะยังคิดย้าย...
จากสโมสรที่เพิ่งเข้ารอบชิงชนะเลิศ ยูโรเปียนคัพอยู่หรือไม่
สโมสรที่อยู่ในสายเลือดของเขา
บ๊ายบาย มูรีนโย
ราฟา ราฟาเอล ราฟา ราฟาเอล ราฟาเอล เบนิเตซ
เสียงกระหึ่มหลังจบเกมดังมาก
เพราะเราไม่อยากเชื่อเลย ว่าอะไรเพิ่งจะเกิดขึ้น พูดจริงๆ
ทุกคนเข้าเมืองไปฉลอง ทุกคนออกมาเที่ยว
ผู้ช่วยของราฟา เบนิเตซบอกว่า
"ถ้าคืนนี้ใครเข้าบ้านก่อนตีสี่ นายถูกไล่ออก"
เราแทบจะดูออกเลยว่าราฟาไม่รู้เรื่องการฉลอง
ผู้ช่วยเป็นคนมาบอก
แต่ผมมั่นใจว่าราฟา เบนิเตซรู้ดี
ว่าคืนนั้น พวกเราไม่มีใครเข้าบ้านก่อนตีสี่
บริษัทนําเที่ยวทั่วเมือง
ต่างวุ่นวายกับการหาตั๋วบิน ให้แฟนๆ ไปดูนัดชิงชนะเลิศที่อิสตันบูล
ในที่สุดเราก็มาถึงสนามบินจอห์น เลนนอน
คาดว่าแฟนๆ ลิเวอร์พูล กว่า 30,000 คนจะไปที่อิสตันบูล
เพื่อนัดชิงชนะเลิศแชมเปียนส์ลีก
ที่พวกเขาจะแข่งกับทีมเต็ง เอซี มิลาน
ซึ่งจะเป็นการแข่งขันนัดที่ยิ่งใหญ่ที่สุด ของทีมในรอบ 20 ปี
นี่แหละสุดยอดเลย
อันดับห้าในลีก แต่เราอาจได้เป็นแชมป์ยุโรป
เหลือเชื่อ
ลิเวอร์พูลจะได้ชูถ้วยเป็นสมัยที่ห้า
มากันเลย หงส์แดง
แฟนบอลเต็มเครื่องบินอีกลํา มายังอาคารผู้โดยสารด้วยความมั่นใจ
ในงานที่ใหญ่ที่สุดและคึกคักที่สุด ในประวัติศาสตร์ 72 ปีของสนามบินแห่งนี้
ผมอยากไปให้ถึง รอไม่ไหวแล้ว เราจะชูถ้วย
สโมสรนี้สร้างมา ด้วยแชมเปียนส์ลีกกับยูโรเปียนคัพ
ไม่มีสโมสรอังกฤษอื่นเทียบได้ หวังว่าคืนนี้เราจะคว้าถ้วยกลับบ้านครับ
- เมื่อเหล่านักบุญ - เมื่อเหล่านักบุญ
กรีฑาทัพเข้ามา
การได้ถือสิ่งนี้ในมือผมเป็นความรู้สึกที่ดีที่สุดเลย
ตั๋วนัดชิงชนะเลิศยูโรเปียนคัพ อิสตันบูล
(อิสตันบูล)
ราฟา เบนิเตซ
สําหรับกองเชียร์หงส์แดง ไม่สําคัญว่าจะมายังไง แต่ต้องมาให้ถึง
เครื่องบิน รถไฟ รถราง รถเมล์ แม้แต่เหมาแท็กซี่ทางไกล
ท้องถนนอิสตันบูลเริ่มจะแออัดไปด้วยผู้คน
ตอนนี้โรงแรมทั้งเมืองเต็มหมดแล้ว
วิเศษเลยค่ะ นี่คือที่สุด
กองเชียร์ต่างเดินทางมาดูทีมของพวกเขาถึงตุรกี
ด้วยหวังว่าฮีโร่ของพวกเขาจะชนะได้
สู้ๆ คุณทําได้
ยิ่งใกล้เริ่มเกม
ผมก็ยิ่งบอกตัวเองว่าเราชนะได้
แต่มันก็เหมือนมีความตระหนักได้ว่า
เราจะแข่งกับทีมที่เก่งที่สุดในโลก เอซี มิลาน
ตอนดูรายชื่อทีม เราก็ได้แต่ขํากลบเกลื่อน
เพราะมันมีแต่ตัวดังๆ
ชื่อแล้วชื่อเล่า
พวกเขามีอันเชลอตตี ผู้จัดการทีม ที่ยิ่งใหญ่ที่สุดตลอดกาลในแชมเปียนส์ลีก
มัลดินี หนึ่งในกองหลังที่เก่งที่สุดที่กีฬานี้เคยมี
ตลอดกาล
ยาป สตัม บุรุษภูผา ที่เคยคว้าถ้วยแชมเปียนส์ลีกมาก่อนแล้ว
แกลเรินส์ เซดอร์ฟ ที่เคยคว้าแชมป์ ยูโรเปียนคัพกับสโมสรอื่นถึงสองแห่ง
กัตตูโซที่เคยคว้าถ้วยแชมเปียนส์ลีกกับเอซี มิลาน
แล้วก็ยังมีเชฟเชนโก ที่เป็นกองหน้าที่เก่งที่สุดในโลก
และอาจเป็นนักเตะที่เก่งที่สุดในโลก ณ ตอนนั้น
พวกเขาไม่ใช่แค่นักเตะระดับโลก
แต่เป็นนักเตะที่ยิ่งใหญ่ที่สุดตลอดกาล
เรารู้สึกดีมากๆ
เราได้บรรลุเป้าหมาย
ที่ตั้งไว้ให้ตัวเองตอนเริ่มฤดูกาลแล้ว
คือการได้มาอิสตันบูลในรอบชิงชนะเลิศ
รู้วิธียิงประตูลิเวอร์พูลไหมครับ
กับวิธีผ่านด่านเจอร์ซีย์ ดูเด็ค ผู้รักษาประตูชาวโปแลนด์
ครับ เรารู้วิธีชัดเจนเลย
บอกหน่อยครับ บอกวิธีหน่อย
พรุ่งนี้คุณจะได้เห็นเอง
เลยเที่ยงคืนแล้วครับ
แต่ยังมีกองเชียร์ลิเวอร์พูลอีกหลายพัน อยู่รอบจัตุรัสแห่งนี้
ไม่ว่าจะเกิดอะไรขึ้นในสนาม
ก็ดูเหมือนแฟนๆ ลิเวอร์พูล จะมาที่นี่เพื่อตั้งใจจะมาสนุกกัน
ผมนอนไม่หลับ เพราะว่า...
พรุ่งนี้คือนัดชิงชนะเลิศยูโรเปียนคัพ
(วันที่ 25 พฤษภาคม ปี 2005 4 ชั่วโมงก่อนนัดชิงชนะเลิศ)
บรรยากาศความตื่นเต้นกําลังก่อตัว
อีกไม่กี่ชั่วโมงจะเริ่มการแข่งบอลยุโรป เกมใหญ่ที่สุดของลิเวอร์พูลในรอบ 20 ปี
ลิเวอร์พูลจะกลับมาจารึกชื่อตัวเอง ในหน้าประวัติศาสตร์ได้อีกครั้งหรือไม่
ก่อนที่เราจะออกเดินทางไปสนาม
ราฟาให้เราดูวิดีโอ
เป็นการคว้าแชมป์ยูโรเปียนคัพทุกสมัย
ของลิเวอร์พูลในยุค 70 และ 80
ได้แชมป์ยูโรเปียนคัพแน่ๆ แล้วครับ
บรูซ กร็อบเบลาร์อีกครั้งครับ เต้นป่วนอยู่บนเส้น
ไม่เข้า
ลิเวอร์พูลเป็นแชมป์ยุโรปครับ
สมัยที่สี่แล้ว
ภาพแห่งความสุข
เมอร์ซีย์ไซด์ปีติยินดีไปทั้งเมือง
ตอนเราเข้าร่วมทีมแรกๆ อย่างกรณีนี้ก็ลิเวอร์พูล
เราจะเรียนรู้ระหว่างงานไปด้วย
แล้วเราค่อยเริ่มเข้าใจถึงความหมาย
ต่อแฟนๆ ต่อเมือง กับอารมณ์ร่วมเบื้องหลังทุกอย่าง
เรารู้สึกได้ลึกๆ ในใจ
เราอยากทําอะไรสักอย่างเพื่อเมืองนี้
นั่นคือสายสัมพันธ์พิเศษ
แฟนๆ กับประวัติศาสตร์ก็คือสโมสร
ในฐานะที่เป็นคนลิเวอร์พูล เป็นสเกาเซอร์
พอได้เห็นสิ่งนั้น เราก็อยากทําให้ได้เองบ้าง
เราอยากสร้างชื่อไว้
เราอยากจะมอบความหวังและความเชื่อให้ผู้คน
ความรับผิดชอบส่วนหนึ่งของเรา คือการสร้างความรู้สึกภาคภูมิใจให้ผู้คน
พอดูจบ เราก็บอกว่า "ถึงตาพวกเราสร้างประวัติศาสตร์บ้างแล้ว"
(รอบชิงชนะเลิศ)
ฟังเสียงบรรยากาศสิครับ
แฟนๆ จะส่งเสียงเชียร์กันลั่นในคืนนี้แน่นอน
มองขึ้นไปก็เจอแต่ลิเวอร์พูลทั่วทั้งสนาม
ทะเลสีแดง
แต่สิ่งสําคัญคือการตั้งสมาธิ เตรียมพร้อมออกศึก
มีหลายช่วงเวลาที่อ่อนแอ โดนวิจารณ์มาก็เยอะ
แต่นี่คือโอกาสที่จะเปลี่ยนแปลงทุกอย่าง
เกมกําลังจะเริ่มขึ้นแล้วครับ
ลิเวอร์พูลกับเอซี มิลาน รอบชิงชนะเลิศ แชมเปียนส์ลีกปี 2005 ที่อิสตันบูล
ค่ําคืนที่สําคัญที่สุดในชีวิตผมมาถึงแล้ว
นี่คือโอกาสที่เราจะสร้างประวัติศาสตร์
ลิเวอร์พูลเริ่มเกม แผนคือทําให้ดีในช่วงต้นเกม
ตราโอเร่ที่ริมเส้น จ่ายบอลไม่ดีเลยครับ
ยี่สิบเอ็ดปีที่รอช่วงเวลานี้มา
ผมบอกว่า "อย่าพลาด"
กาก้า ตราโอเร่ปรี่เข้ามา
แล้วผู้ตัดสินก็ให้ฟรีคิกกับเอซี มิลานตั้งแต่ต้นเกม
บททดสอบแรกสําหรับเจอร์ซีย์ ดูเด็ค
ฟรีคิกเปิดเข้ามา แล้วก็ได้ยิงเข้าไปเลยครับ
มัลดินี เกมอาจจะเพิ่งเริ่มแค่นาทีเดียว
เป็นการออกสตาร์ตที่แย่มากครับ สําหรับลิเวอร์พูล
มีนักเตะในทีมลิเวอร์พูลห้าหกคน
ที่ยังไม่ได้สัมผัสบอลเลย แต่เอซี มิลานนํา 1-0 แล้ว
ประเด็นแรกคืออย่าเสียประตูที่สอง
มิลานสวนกลับขึ้นมา
เชฟเชนโกหลุดไป เชฟเชนโกปาดเข้ามา เป็น 2-0 ครับ
เกมเริ่มจะหลุดมือไปแล้ว
โดยที่ทั้งโลกดูอยู่
กาก้า แทงทะลุมาให้เครสโป
เครสโปหลุดไปแล้ว อาจเป็น 3-0 แล้วก็เป็น 3-0 ครับ
เป็นครึ่งแรกที่ช็อกจริงๆ สําหรับลิเวอร์พูลครับ ช็อกสุดๆ เลย
สติไม่อยู่กับเนื้อกับตัวกันเลย
โดนนํา 3-0 เกมจบแล้ว
แล้วก็เป่านกหวีดหมดเวลาครึ่งแรกครับ
หมดโอกาสจริงๆ ครับ สําหรับลิเวอร์พูล
ผมชาไปถึงข้างในเลย
เรารู้สึกขายหน้า เรามองขึ้นไปหากองเชียร์
เรากําลังจะสร้างประวัติศาสตร์ ในทางที่ผิดไปหมด
ถ้าโดนนํา 3-0 ตั้งแต่ครึ่งแรก
ถ้าเป็นเกมอื่น ก็คงมีเสียงพูดคุยกัน
แต่มันไม่มีเลย เงียบกันไปหมด
ผมได้แต่นั่งงง ผมว่าเราทุกคน...
พยายามทําความเข้าใจว่าเกิดอะไรขึ้น
ผมรู้สึกอับอายกับฟอร์มการเล่นของตัวเองและทีม
แต่แล้วการโวยวายก็เริ่มต้นขึ้น
เราเริ่มอารมณ์ขึ้น "นายน่าจะทําแบบนี้ นายน่าจะประกบเขาไว้"
มีการเถียงกัน ทะเลาะกัน
"นายนั่นแหละผิด นายไม่ทําแบบนี้ นายไม่ทําแบบนั้น"
เห็นชัดเลยว่าทีมกําลังกระวนกระวายใจ
ผมได้ยินพวกเขานะ แต่ผมโฟกัสกับสิ่งที่ผมต้องทําตอนนี้
เรามีเวลา 15 นาทีให้แก้เกม
ราฟาบอกฌิมี่ ตราโอเร่ว่าจะเปลี่ยนเขาออก
เขาบอกว่า "ตราโอเร่ ไปอาบน้ํา"
"ตราโอเร่ ไปอาบน้ํา"
สําหรับผมมันเหมือนเกมจบแล้ว ปิดฉาก
เขาเสียใจมาก เขาถูกเปลี่ยนออก ในเกมใหญ่ที่สุดในชีวิต
ฌิมี่เข้าห้องอาบน้ํา
ดีดี้ ฮามันน์ถูกส่งลงไปวอร์มอัป เพราะเขาจะได้ลงครึ่งหลัง
ปฏิกิริยาแรกของผมคือ
"จะให้ผมลงไปทําอะไรตอนนี้ ราฟา"
เราตาม 3-0 กับทีมรวมดาราโลก
โอกาสที่จะกลับมาได้แทบจะเป็นศูนย์
แต่ผมก็ออกไปข้างนอก ผมเริ่มวอร์มอัป
สิ่งสุดท้ายที่ผมเห็นคือฌิมี่ถอดชุดแข่ง
เดินตัวเปล่าเข้าห้องอาบน้ํา
ผมเอาสองมือจับผนัง แล้วสมองก็คิด
ผมผิดหวังกับตัวเองมากๆ
ผมรู้ว่าผมทําให้ทุกคนผิดหวัง ไม่ใช่แค่เพื่อนร่วมทีม แต่ทั้งสโมสร
สภาพจิตใจผมเลยมืดมนมากๆ
หลังจากฌิมี่เข้าห้องอาบน้ํา
นักกายภาพก็บอกราฟาว่าสตีฟ ฟินแนน
กองหลังคนหนึ่งของเราบาดเจ็บ เล่นต่อไม่ไหว
ผมจําได้ว่าราฟาเงียบไปครู่หนึ่ง
แล้วเขาก็บอกว่า "ฟินแนน ไปอาบน้ํา"
แล้วราฟาก็เงียบไปอีกครั้ง
"ตราโอเร่ ออกมาจากห้องน้ํา"
ราฟาเข้ามาบอกว่า "ฌิมี่ นายเล่นต่อ"
ผมก็ถาม "หมายความว่าไง" "มานี่ กลับไปได้แล้ว นายเล่นต่อ"
ฌิมี่ออกมาใหม่ ต้องเปลี่ยนชุดอีกรอบ ใส่ชุดแข่งอีกรอบ
ดีดี้ ฮามันน์กลับเข้ามา
ผมไม่เคยลืมเลย ผมกลับเข้าห้องแต่งตัว
คนแรกที่ผมเห็นคือฌิมี่ ตราโอเร่
ที่เพิ่งเดินเข้าห้องอาบน้ําไป
ผมบอก "ฉันจะเปลี่ยนเข้า" เขาก็ถาม "แล้วเปลี่ยนใครออก" "ฉันไม่รู้"
ผมไม่รู้เลยว่าเกิดอะไรขึ้น
เกิดความวุ่นวายเล็กน้อย
มันวุ่นวายแหละ ใช่เลยครับ
ราฟาเริ่มขีดเขียนบนไวต์บอร์ด
เราต้องหาทางแก้
แล้วผมก็คิดหาวิธีแก้ปัญหา
ในสถานการณ์ระดับนั้น เราต้องใช้มากกว่าแค่แท็กติก
เราได้ยินผู้ตัดสินมาเคาะประตู เรียกให้ลงเล่นครึ่งหลัง
ทุกอย่างวุ่นวายมาก "กลับไปได้แล้ว"
มันเกิดขึ้นเร็วมาก ผมแทบตามไม่ทันเลย
สมองเราฟุ้งซ่านไปหมด
ผมยังไม่รู้เลยว่าเกิดอะไรขึ้น
ตอนออกไปครึ่งหลัง มันก็มีความกลัว "นัดนี้อาจจะยับได้เลย"
แต่ผมไม่มีวันลืมเลย
ในอุโมงค์ ตอนเดินออกไป เราก็ได้ยินเสียงกองเชียร์
ร้องเพลง "ยูลเนเวอร์วอล์กอะโลน"
เดินต่อไป
ด้วยความหวังในหัวใจ
แล้วเธอจะไม่มีวันเดินเดียวดาย
คนดูร้องกันเหมือนเป็นเพลงสวด
ปกติถ้าเราตาม 3-0 แฟนๆ ไม่มีทางร้องเพลงให้
แต่แฟนๆ ลิเวอร์พูลร้องเพลง "ยูลเนเวอร์วอล์กอะโลน"
แล้วเธอจะไม่มีวันเดินเดียวดาย
เธอจะไม่มีวันเดิน...
แฟนๆ ยังอยู่กับเรา
เราจะยอมแพ้ง่ายๆ ไม่ได้
เรามีหน้าที่ต่อคนเหล่านี้ที่ต้องพยายาม
ถ้าไม่มีการตอบโต้ ที่เหลือเชื่อสุดๆ จากลิเวอร์พูล
พวกเขาก็คงไม่ได้แชมป์
เราอยากแสดงให้เห็นว่าเรามาทําไม ยืนหยัดร่วมกัน พยายามทําอะไรบางอย่าง
มิลานเริ่มเกมครึ่งหลัง เหมือนตอนจบครึ่งแรก ครองบอลไว้
บอลยาวขึ้นหน้า ฮามันน์เก็บบอลไว้ได้
โอกาสจากรีเซ
โหม่งครับ เจอร์ราร์ด เข้าไปแล้วครับ ประตูจากสตีเวน เจอร์ราร์ด
เขาโบกมือให้แฟนๆ อีกฟาก "สู้หน่อย เชื่อมั่นเข้าไว้"
มิลาน สาม ลิเวอร์พูล หนึ่ง และอาจเปิดทางโต้คืนได้จากสตีเวน เจอร์ราร์ด
ผมเริ่มตระหนักได้ว่า ถึงการเล่นด้วยหัวสมองจะสําคัญ
แต่เราก็ห้ามลืมเล่นด้วยหัวใจเด็ดขาด
ฮามันน์ 25 หลา
ไม่ยิง แต่สมิเซอร์อาจจะลอง
เข้าไปแล้วครับ จากวลาดิเมียร์ สมิเซอร์
มันต้องแบบนี้สิครับ ที่อิสตันบูล
เกมเหมือนจะจบไปแล้วตอนพักครึ่ง
แต่อาจจะยังไม่จบ "มิชชั่น: อิมพอสซิเบิ้ล" จนได้ครับ
มิลาน สาม ลิเวอร์พูล สอง
พวกเขารู้ว่าเราจะสู้เพื่อเกมนี้
และเราจะไม่ถอย
เหมือนถอดนวมชก
อยู่ๆ ลิเวอร์พูลก็เริ่มตัดเกมกลางสนามได้
ราฟาอยากให้ผมปลดปล่อย
เขาอยากให้ผมเดิมพัน เขาอยากให้ผมวิ่งขึ้นหน้ามากขึ้น
ไม่มีทีมไหนเคยตาม 3-0 แล้วกลับมาคว้าแชมป์ได้ในรอบชิงฯ ยูโรเปียนคัพ
นี่เป็นปีที่ 50
ผมนึกย้อนกลับไปตอนเด็กๆ ในสนามที่โรงเรียน ที่...
อารมณ์เข้าครอบงํา แล้วผมก็เป็นเจมี คาร์ราเกอร์ตอนนั้น
เป็นเด็กคนนั้นที่เตะบอลอยู่ข้างถนน
ผมจําได้ว่าพาบอลวิ่งไป ปกติผมไม่ทําแบบนั้น
เจมี คาร์ราเกอร์พาขึ้นมาให้ลิเวอร์พูล
เจอร์ราร์ดครับ เจอร์ราร์ดถูกสอยร่วงลงไป แล้วผู้ตัดสินก็ให้จุดโทษ
ใครจะยิงจุดโทษลูกนี้
สตีเวน เจอร์ราร์ดคือตัวเลือกแรกอยู่แล้ว
ราฟาเคยเปลี่ยนคนยิงจุดโทษทุกนัด มันก็แปลกๆ
จะเป็นชาบี อาลอนโซครับ
ความทรงจําเก่าๆ เรื่องราวตอนนั้น
ราฟาบอกว่า "ชาบี นายต้องยิง"
แต่มันเป็นจุดโทษลูกแรกของผมในระดับอาชีพ
หนุ่มวัย 23 ปี ในฤดูกาลแรกที่อังกฤษ
ที่พลาดลงสนามไปครึ่งฤดูกาลเพราะบาดเจ็บ
ผมรู้สึกได้ถึงวินาทีนั้น ความหมายของจุดโทษลูกนั้น
ความไม่มีประสบการณ์
มัน...
สําคัญมากๆ สําหรับ...
สําหรับสโมสร สําหรับเกม สําหรับผม สําหรับทุกคน
อาลอนโซอาจจะจบการพลิกเกม ที่น่าทึ่งที่สุดได้ด้วยลูกนี้ครับ
เซฟไว้ได้ครับ
มันรู้สึกเหมือนเวลาหยุดเดิน
อาลอนโซตามไปซ้ํา
แล้ว "มิชชั่น: อิมพอสซิเบิ้ล" ก็สําเร็จภารกิจ
ลิเวอร์พูลตามหลังอยู่ 3-0 เมื่อห้านาทีก่อน
แล้วดูสกอร์ตอนนี้สิครับ
ไม่เคยมีอะไรแบบนี้มาก่อน ในนัดชิงชนะเลิศแชมเปียนส์ลีก
ว้าว
นั่นคือจุดที่ผมคิดว่าชะตาอาจถูกกําหนดไว้แล้ว
เราอาจกําลังจะได้เห็น นัดชิงชนะเลิศยูโรเปียนคัพที่ยิ่งใหญ่ที่สุด
แล้วก็เข้าช่วงต่อเวลาพิเศษครับ
เปิดมาให้แซร์จินโย เอาบอลลงได้สวย
จ่ายตัดเข้าเขตโทษ
จิ้มทิ้งไปได้โดยคาร์ราเกอร์ สกัดสุ่มเสี่ยงมากๆ
เกือบเข้าประตูตัวเองไปแล้ว
เราโดนบุกกดดันหนักจากเอซี มิลาน
เราเอาตัวเข้าแลก ทุ่มเททุกอย่างเข้าใส่
เรายื้อสุดชีวิต
กาก้าจ่ายตัดเข้ามา
ตราโอเร่เป็นฮีโร่ครับ
สําหรับผม วินาทีนั้นคือโอกาสที่สอง
ที่ผมจะได้แสดงถึงตัวตน
ถึงความเข้มแข็ง ได้แสดงให้ทั้งโลกเห็นว่าเราเป็นใคร
ต่อเวลาพิเศษแค่สามนาที เสมออยู่ 3-3
เปิดบอลเข้ามา โหม่ง ดูเด็คพุ่งเซฟไว้ได้ ซ้ําอีกดอกก็ยังเซฟเยี่ยมครับ ดูเด็ค
ไม่เข้าได้ยังไงครับ
มันแค่ไม่กี่วินาที ชั่วเสี้ยววินาทีเลย
ผมคิดกับตัวเองเลย "ผมเซฟได้ยังไง"
เหลือเชื่อครับ จากผู้รักษาประตูชาวโปแลนด์
คําวิจารณ์ทั้งหมดที่ผมเจอมา
ผมรอวินาทีนี้มาจนถึงท้ายที่สุด
แล้วก็จะต้องดวลจุดโทษตัดสินครับ
เป็นการแข่งขันฟุตบอลที่เหลือเชื่อ
เจมี คาร์ราเกอร์ แทบเข้าไปกอดรัดฟัดเหวี่ยงเจอร์ซีย์ ดูเด็คเลย
เขาเข้ามาผลักผม
"สู้หน่อย เจอร์ซีย์ สู้เขา"
แล้วเขาก็ตะโกน
ป่วนเขาไว้ เราต้องทํา
เราจะไม่มีวันมาถึงจุดนี้ได้อีก นึกถึงปี 1984 ไว้
นึกถึงกร็อบเบลาร์ ป่วนเขาไว้
ผมจําได้จนวันนี้ เวลาผมหลับตา
ผมก็จะเห็นกร็อบเบลาร์ ใส่เสื้อเขียวกับกางเกงแดง
พยายามทําให้คู่แข่งเสียสมาธิ
ไม่เข้า
ทําทุกอย่างที่ทําได้ ทุกอย่าง
ผมบอกตัวเองว่า "โอเค บรูซทําท่าโยกขา แล้วก็เคลื่อนตัวไปมา"
"โอเค ผมอาจจะทํานิดเดียวพอ"
ดูเด็ค ดวลกับแซร์จินโย
ยิงไม่เข้าครับ
เริ่มต้นได้ยอดเยี่ยมสุดๆ สําหรับลิเวอร์พูล
ดีดี้ ฮามันน์จะยิงจุดโทษลูกแรกให้ลิเวอร์พูล
แล้วราฟาก็มาหาผม บอกว่า "นายยิงลูกแรก"
เบนิเตซรู้ทุกอย่างเกี่ยวกับการยิงจุดโทษ
เขาบอกผมว่า "นายมีโอกาสดีกว่าถึง 91 เปอร์เซ็นต์
ถ้ายิงเหนือระดับสะโพกไปทางซ้ายมือ"
ฮามันน์จะยิงให้ลิเวอร์พูลขึ้นนํา
เรียบร้อยครับ ลิเวอร์พูลนําแล้ว
ดูเด็คโบกสองมือให้ปีร์โล
ปีร์โลเข้ามายิง แล้วดูเด็คก็เซฟไว้ได้ครับ
เอาแล้วครับ
ดีด้าพุ่ง ไปผิดทางครับ ลิเวอร์พูลนํา 2-0
โทมัสสัน
ยิงเข้าครับ
(ดวลจุดโทษ เอซี มิลาน 1 ลิเวอร์พูล เอฟซี 2)
ยอห์น อาร์เน รีเซ
แต่ดีด้าเอื้อมปัดถึงครับ
มิลานกลับมามีลุ้น
กาก้าอาจตีเสมอได้
ยิงเน้นๆ ครับ โดยกาก้า
สมิเซอร์ ถอยไกลเลยครับ
มาแล้ว
แล้วก็ยิงเข้าไปตุงตาข่าย
ลิเวอร์พูลนํา 3-2
ถ้ามิลานยิงลูกนี้ไม่เข้า
ลิเวอร์พูลจะคว้าถ้วยไปเลย
กองหน้าที่เก่งที่สุดในยุโรปเวลานี้ อันเดรย์ เชฟเชนโก
รีบเอาบอลมาเลยครับ
แน่นอน ถ้าเขายิงไม่เข้า ลิเวอร์พูลจะพลิกล็อก
คว้าถ้วยแชมเปียนส์ลีก
ราฟา ถ้าในแง่ของสถิติ เขาเก่งที่สุด
เรามีรหัส
ประตูจะแบ่งเป็นสี่เหลี่ยมหกช่อง
เขาเอาข้อมูลนี้มาบอก
"อันเดรย์ เชฟเชนโกชอบช่องหนึ่งกับสี่"
เชฟเชนโก
ดูเด็คเซฟไว้ได้
ให้กับลิเวอร์พูลครับ
พลิกล็อกหักทุกปากกาเซียน
ทีมที่ตาม 3-0 ตอนจบครึ่งแรก
ลิเวอร์พูลคว้าถ้วยแชมเปียนส์ลีก
เดินต่อไป ด้วยความหวังในหัวใจ
สุดยอดไปเลยครับ
ค่ําคืนที่พวกเขาจะไม่มีวันลืม
ลิเวอร์พูลเป็นแชมป์ยุโรป
เหลือเชื่อเลย
ไม่เคยมีเรื่องราวฟุตบอลใดระทึกเท่านี้
นี่มันเหลือเชื่อไปเลยครับ
สุดยอด
ลิเวอร์พูล
ปี 2005
ฟุตบอลจะไม่มีวันยิ่งใหญ่ไปกว่าวันนั้น สําหรับผมนะ
มันเป็นสิ่งที่เราไม่เชื่อว่าจะมีวันเกิดขึ้นได้
มันเกินกว่าที่เราฝันไว้ทั้งหมด
ใครเขย่าตัวผมหน่อย ปลุกผมหน่อย
- ถ้วยแชมป์กลับบ้านที่ควรอยู่แล้ว - ใช่เลย
ผมได้ผ่านช่วงเวลาตกต่ํามามากมาย
แต่พอมองย้อนกลับไป มันก็เป็นการเดินทางที่แสนวิเศษที่ได้มีส่วนร่วม
มันเป็นช่วงเวลาที่ดีมากๆ
เรารู้สึกเติมเต็มจากผลงานที่ทําสําเร็จ
จากความหมายต่อแฟนๆ ต่อทั้งเมือง
ผมอยู่ในดินแดนแห่งความฝัน
ตอนนี้เรามีส่วนร่วม ในประวัติศาสตร์ลิเวอร์พูลแล้ว และมันก็...
เป็นความรู้สึกที่ดีมากๆ เป็นเกียรติอย่างยิ่ง
เราแสดงให้เห็นว่าเกมยังไม่จบจนกว่ามันจะจบ
การได้เห็นว่ามันมีความหมายต่อผู้คนแค่ไหน
นั่นคือสิ่งที่ผมจะไม่มีวันลืม
มันเป็นการเดินทางที่ยากลําบาก
เป็นช่วงที่อารมณ์อ่อนไหว
แต่ความจริงคือผมก็เป็นแฟนบอล ผมเป็นเหมือนพวกเขา
ผมเป็นคนที่โชคดี ที่ได้ออกไปพยายามทําสิ่งนั้น
นี่คือสิ่งที่เราฝันถึงตอนเด็กๆ
ผมอยากมีส่วนกับสิ่งที่ จะถูกย้อนกลับมามองไปอีกนานหลายปี
ผมได้ทําตามความฝันนั้น
มันไม่ใช่ว่าผมไม่รู้สึกถึงอารมณ์ร่วม
มันแค่แสดงออกได้ยาก
เพราะมันมีหลากหลายความรู้สึก
เรารู้สึกภูมิใจ รู้สึกสะใจ
เรารู้สึกพิเศษ
พอย้อนกลับไปมองราฟาตอนนี้ ผมคิดว่า เขาเป็นโค้ชที่เก่งที่สุดที่ผมเคยร่วมงานด้วย
ตอนนั้นผมไม่คิดแบบนั้น
แต่ตอนนี้ ทั้งต่ออาชีพของผม
และในฐานะคนที่ช่วยผม พาผมขึ้นไปอีกระดับ
ราฟา เบนิเตซมีส่วนอย่างมากกับจุดนั้น
พอย้อนกลับไปดูประวัติศาสตร์ฟุตบอล
เราเคยมีนักเตะที่เก่งกว่า ทีมที่เก่งกว่า ผู้จัดการที่เก่งกว่าในสโมสรนี้
แต่ผมคิดว่าไม่เคยมีช่วงเวลาไหนยิ่งใหญ่
ไปกว่าอิสตันบูลในประวัติศาสตร์ลิเวอร์พูล
คําบรรยายโดย วรากรณ์ จันทา